dhoni inaugurates his first global cricket academy in uae
ధోనీ తొలి క్రికెట్ అకాడమీ ప్రారంభం
భారత మాజీ కెప్టెన్ మహేంద్రసింగ్ ధోనీ నిర్ణయాలు ఎప్పుడూ ఆశ్చర్యానికి గురి చేస్తూనే ఉంటాయి.
TNN | Updated:
Nov 12, 2017, 09:02AM IST
భారత మాజీ కెప్టెన్ మహేంద్రసింగ్ ధోనీ నిర్ణయాలు ఎప్పుడూ ఆశ్చర్యానికి గురి చేస్తూనే ఉంటాయి. టెస్టులకు ఆయన రిటైర్మెంట్.. వన్డే, టీ20 సారథ్య బాధ్యతల నుంచి తప్పుకోవడం ఇలా అతని ప్రతి నిర్ణయంతో క్రికెట్ అభిమానులకు షాక్ ఇచ్చాడు. ఇప్పుడు ఇది కూడా అలాంటిదే. సాధారణంగా ఆటకు గుడ్&zwnj;బై చెప్పిన చాలా మంది క్రికెటర్లు తమ పేరిట అకాడమీలు ప్రారంభించారు. కానీ ధోనీ ఇంకా అంతర్జాతీయ క్రికెట్&zwnj;లో ఆడుతూనే అకాడమీని మొదలుపెట్టాడు. అది కూడా భారత్&zwnj;లో కాదు.. తన తొలి క్రికెట్ అకాడమీని దుబాయ్&zwnj;లో ప్రారంభించాడు.
దుబాయ్&zwnj;లోని అల్&zwnj; క్వాజ్&zwnj; ప్రాంతంలోని స్ప్రింగ్&zwnj;డేల్స్&zwnj; పాఠశాలలో ఈ అకాడమీని శనివారం ప్రారంభించారు. స్వయంగా ధోనీనే ఈ అకాడమీని ఆవిష్కరించాడు. దుబాయ్&zwnj;కి చెందిన పసిఫిక్&zwnj; స్పోర్ట్స్&zwnj;, భారత్&zwnj;కు చెందిన ఆర్కా స్పోర్ట్స్&zwnj; అనే రెండు క్లబ్బులు కలిసి ధోని భాగస్వామ్యంతో ఈ అకాడమీని ఏర్పాటు చేశాయి. దీనికి &lsquo;ఎంఎస్ ధోనీ క్రికెట్ అకాడమీ&rsquo; ( MSDCA ) అని పేరు పెట్టారు. దీని ఏర్పాటుకు సుమారు రెండు నెలలు తీవ్రంగా శ్రమించారు. మరో రెండు నెలల్లో ఈ అకాడమీ పూర్తి స్థాయిలో అందుబాటులోకి వస్తుంది.